În 2015, România a avut o criză a educației. Doar 40% din totalul de elevi de liceu au trecut examenul de bacalaureat, ceea ce reprezintă o statistică îngrijorătoare. Nu știm exact cum arată „speranțele” legate de examenul de Bacalaureat 2016, dar e evident că sunt necesare măsuri de precauție.

Nir Refuah, CEO al MRM/Mcann România, a declarat următoarele: „În timp ce România are un record în ceea ce privește utilizarea internetului și viteza sa, aflându-se în top 3 la nivel global, rata performanței educației e mult mai mică”. KFC donează 5.700 de metri pătrați de internet gratuit liceenilor, cu un scop educațional. Diferența este că nu te vei putea conecta dacă nu cunoști răspunsul pentru o întrebare din programa pentru Bacalaureat 2016.

Software-ul routerului KFC va avea 1.600 de întrebări posibile, aprobate de profesori și scoase din subiectele anterioare de Bacalaureat. Orice student care intră în KFC poate accesa rețeaua KFC Wi-Fi Test. De îndată ce va încerca să se conecteze la internet, îi va apărea o întrebare întâmplătoare din cele 1.600. Dacă răspunde corect, va beneficia de o oră gratuită de Wi-Fi. Dacă nu, KFC va oferi răspunsul, în speranța că măcar așa va fi reținut.

KFC și MRM/Mcann România speră că această campanie va da elevilor o alternativă pentru studiul fastidios al cărților și manualelor școlare. Directorul Creativ al McCann a subliniat ideea destul de bine: „Când ești adolescent și toată lumea îți spune să studiezi, vei face orice în afară de asta. Am vrut să le dăm tinerilor o alternativă pentru învățarea clasică a programei pentru examene, într-un mod care face școala și educația distractive. Cum am fi putut să o facem mai bine, dacă nu prin internetul pe care îl folosesc în fiecare zi?”

În ceea ce privește programarea examenului de Bacalaureat 2016, între 13 — 15 iunie 2016 va avea loc evaluarea competențelor lingvistice de comunicare orală în limba română, între 15 — 17 iunie 2016 evaluarea competențelor lingvistice de comunicare orală în limba maternă, între 21 — 24 iunie 2016 — evaluarea competențelor digitale, iar în perioada 27 iunie — 1 iulie 2016 — evaluarea competențelor într-o limbă de circulație internațională.

Prima probă scrisă — cea la limba și literatura română — se va susține pe 4 iulie 2016, iar elevii aparținând minorităților naționale vor da proba scrisă la limba și literatura maternă pe 5 iulie 2016. Pe 6 iulie va avea loc proba obligatorie a profilului, pe 8 iulie 2016 — proba la alegere a profilului și specializării, iar pe 12 iulie 2016 vor fi afișate rezultatele până la ora 16:00.